ພິທີເຊີດຊູບັນດາຜະລິດຕະພັນກະສິກຳດີເດັ່ນປີ 2015
ພາບ:danviet.vn
ຕອນຄ່ຳວັນທີ 6/9 ຢູ່ ຮ່າໂນ້ຍ, ສູນກາງສະມາຄົມຊາວກະສິກອນຫວຽດນາມ ໄດ້ຈັດຕັ້ງ “ພິທີເຊີດຊູບັນດາຜະລິດຕະພັນກະສິກຳດີເດັ່ນປີ 2015”. ນີ້ແມ່ນປີທີ 3 ພິທີເຊີດຊູດັ່ງກ່າວໄດ້ຈັດຕັ້ງຂຶ້ນ. ມີ 153 ຜະລິດຕະພັນໄດ້ຮັບນາມມະຍົດຜະລິດຕະພັນກະສິກຳດີເດັ່ນປີ 2015. ບັນດາຜະລິດຕະພັນໄດ້ຮັບການເຊີດຊູລ້ວນແຕ່ມີອິດທິພົນຊື່ສຽງ, ມີຄຸນນະພາບສູງ, ຮັບປະກັນມາດຕະການກ່ຽວກັບຄວາມປອດໄພແຮງງານ ແລະ ຫລັກອະນາໄມຄວາມປອດໄພດ້ານສະບຽງອາຫານ, ມີການປະກອບສ່ວນຢ່າງໃຫຍ່ຫລວງໃຫ້ແກ່ການຊຸກຍູ້ພັດທະນາແບບຍືນຍົງ ແລະ ຍົກສູງຄຸນຄ່າ, ປະສິດທິຜົນຜະລິດຕະພັນກະສິກຳ. ລາຍການດັ່ງກ່າວ ບໍ່ພຽງແຕ່ເຊີດຊູຜະລິດຕະພັນກະສິກຳເທົ່ານັ້ນ ຫາກຍັງເປີດເວທີປາໄສລວມເພື່ອໃຫ້ບັນດາສ່ວນບຸກຄົນ, ອົງການຈັດຕັ້ງ, ວິສາຫະກິດສ້າງ, ເປີດກວ້າງ, ຮັກສາບັນດາສາຍພົວພັນຮ່ວມມື ແລະ ແນະນຳຜະລິດຕະພັນ, ຄວາມກ້າວຫນ້າ, ເຕັກນິກ, ເຕັກໂນໂລຊີໃຫມ່ເຖິງປະຊາຄົມອີກດ້ວຍ.
(ແຫຼ່ງຄັດຈາກ VOV)